**Să fii poemul meu**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Îmi bate primăvara la fereastră

Cu fluturi mov şi flori de liliac,

Se-nalţă-n zbor o pasăre măiastră,

Iar lebedele se întorc pe lac

Şi desenează cu aripa-n apă

Cercuri albastre-n tânguiri de vânt

Ca două lacrimi care curg şi sapă,

În valuri albe, urme de cuvânt.

Eu caligrafiez un gând nostalgic,

Un anotimp te-a vrut definitiv

Primăvăratic ca pe un punct nevralgic

Să fii poemul meu introspectiv.

- Mi-atât de dor de verdele pădurii,

De trilul dimineţilor de mai,

Sărutul tău rămas în colţul gurii

Şi zâmbetul ce mă ruga: “Mai stai...

Întârzie, iubito, lângă mine

Să depănăm în joacă amintiri...”

E martie, dar primăvara vine

Ca un păcat şi-ţi fac destăinuiri.

Să-ţi fiu poem e ca şi cum din toate

Minunile acestui univers

M-ai aduna cu mâinile curate

Să mă cuprinzi în roua unui vers.

Ioan Grigoraș Liliana Trif